“อายิโนะโมะโต๊ะ” ร่วมวางดอกดาวเรืองถวายร.9
"อายิโนะโมะโต๊ะ" ร่วมวางดอกดาวเรืองถวายร.9 จำนวน 4,000 ต้น เป็นตราสัญลักษณ์ “๙” ณ อาคารศรีอยุธยา สำนักงานใหญ่ 
20 ต.ค. 2560

มร.คะโอะรุ คุระชิมะ กรรมการผู้จัดการใหญ่ บริษัท อายิโนะโมโต๊ะ (ประเทศไทย) จำกัด นำคณะผู้บริหารและพนักงานสังกัดกลุ่มบริษัทอายิโนะโมะโต๊ะในประเทศไทย ที่มีสถานที่ทำงานอยู่ ณ อาคารศรีอยุธยา สำนักงานใหญ่ ร่วมกิจกรรม “วางดอกดาวเรืองแทนใจ ถวายอาลัยแด่องค์พระบาทสมเด็จพระปรมินทรมหาภูมิพลอดุลยเดช” เพื่อถวายความอาลัยและร่วมสำนึกในพระมหากรุณาธิคุณอันหาที่สุดมิได้
โดยกิจกรรมจัดขึ้น ณ อาคารศรีอยุธยา สำนักงานใหญ่ ซึ่งมีคณะผู้บริหารและเพื่อนพนักงานกว่า 200 คน เข้าร่วมพิธีและร่วมกันประดับดอกดาวเรือง จำนวน 4,000 ต้น ณ บริเวณพื้นที่หน้าอาคารฯ และรอบๆ ตราสัญลักษณ์ “๙” เพื่อให้ดอกดาวเรืองนั้นบานสะพรั่งงดงามทั่วกันตลอดเดือนตุลาคมนี้ ซึ่งเป็นช่วงพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
 